المقال ده عن الملامح الديموغرافية للسكان فى مصر زى الكثافة السكانية ومستوى التعليم والصحة العامة والحالة الإقتصادية وغيرها من مظاهر السكان التانية فى مصر . مصر هيا أكبر دولة من حيث عدد السكان فى الشرق الأوسط ، والتانية على مستوى قارة افريقيا .تقريبا 100 % من السكان وعددهم 78887007 ( تعداد 2006) بيعيشوا فى 3 مناطق رئيسية : القاهرة وإسكندرية ،وعلى ضفاف النيلسواء فى الصعيد او الدلتا ، و فى مدن قناة السويس .و نسبة صغيرة من بقية السكان بيعيشوا فى الواحات اللى موجودة فى الصحرا الغربية كل ، وكثافة السكان قى المناطق دى بتوصل 1540 نسمة لكل كيلو متر مربع عشان كده بتعتبر من اعلى مناطق العالم فى الكثافة السكاتية وبتوصل كثافة السكان فى باقى مصر ل74 نسمة لكل كيلو متر مربع . الحكومة دلوقتى بتحاول تشجع الهجرة للمدن الجديدة اللى بتبنى فى الصحرا بعيد عن الوادى والدلتا ، وبتحاول تنفذ مشاريع كبيرة لا استصلاح الصحرا علشان تجذب السكان .